KORTAJARENA IBAÑEZ (EH Bildu, 2019-03-07):
Eskerrik asko.
Ba denari buruzko hitz egin daiteke baina gizarte zerbitzuen legaren garapenaz hitz egitea ezin da, hori astero-astero gai honi buruz hitz egitea Arregi andreari iruditzen zaio Gobernua jipoitzea dela, 10 urte beranduago eta bakoitzak hemen bere erantzukizunak betetzen ez dituenean, hori da bakoitzak dituen erantzukizunak ez betetzea eta zuek ere hori aztertu beharko zenukete.
Eta, noski, gauza da astero-astero ekartzea, bai, guk ekarri genuen hona bestelako maila batean eta lasaitasunez honen inguruko ponentzia bat irekitzeko aukera, horri ere ezezko borobila eman zenioten bi alditan. Horri ere ezezko borobila bi alditan.
Hori bai, denari buruz hitz egin daiteke, baina nonbait ez dugu asmatzen. Orain hau ekartzen dugu eta esaten duzu, eta zergatik ekartzen duzue, bi edo hiru hilabete geratzen direnean Artolazabal sailburuak dekretu hau ekartzeko? Zuri iruditzen zaizu sinesgarria dela momentu honetan hemen gertatzen ari dena?
2016koa da akordio hau, 2017an otsailean eskatzen zaizue berriro akordio hori betetzea, termino oso konkretu batzuetan, gainera. Eskatzen da gainera akordio horretan inplikatuak diren eragileak bere jarrera proaktiboa edukitzea kontratazio publikoetan, hirugarren puntua da hori, eta inplikazio maila areagotzea, perfilez ez jartzea.
Eta ez duzue horrelako ezer egin. Eta bi urte eta erdi pasa direnean esaten didazu ea zergatik ekartzen dugun orain? Ekartzen dugu orain oso kezkatuak gaudelako eskuartean ikusten dugun egoerarekin eta uste dut erabat zilegi dela gure kezka guztiak hona ekartzea, are gehiago proposamen konkretuekin datozenean. Hori esateko dago.
Eta zergatik planteatzen dugun funts bat? Ba gauzak aurrera egiteko dirua jarri behar delako eta zuri iruditzen bazaizu 60 ez dela, ekarri beste proposamen bat. Baina ez dago inoiz proposamenik. Ez zaizkizue gure gizarte zerbitzuen legearen inguruan hitz egiteko ekartzen ditugun formulak ez zaizkizue gustatzen baina zuek kontrara ez duzue inolako proposamenik ekartzen. Eta esaten duzue, dekretua atzeratu da prozesu oso parte-hartzailea izan dudalako.
Eta ikusten badugu dekretuaren eguneratzearekin datozen txosten guzti horiek, badago bat prozedurari dagokiona eta hor ikusten da Gobernu honek prozedura guzti horretan egon diren alegazioei eta egindako txostenei ematen dien erantzuna. Eta batzuk jasotzen dira, baina beste batzuk, gehienak esaten da "esto no lo incorporamos porque no procede", eta literalki dago horrela idatzia, "esto no se incorpora porque no procede". ¿Por qué no procede? No se explica, como no se explica por qué se aplican esos ratios o por qué se ponen otros elementos que se recogen en ese decreto.
Uste dut hemen erantzukizunak ere eskatu daitezkeela 10 urteren bueltan dekretu bat bera ere garatu ez denean, bat bera ere garatu ez denean. Iruditzen zait hau ia ez dela ostrukarena egitea, iruditzen zait karramarroarena egitea dela, atzera egitea iruditzen zait.
Edozein kasutan, Argiak orain gutxi Berdea da amore berria liburua argitaratu du, Bizkaiko grebalarien bizi esperientziak eta kontatzen ditu, eta denoi gomendatzen dizuet, zeren ikusteko nondik gatozen, ze eboluzio egon den, non gauden eta nora goazen ikusten, iruditzen zait oso inportantea dela.
Eta bukaeran badago apartatu bat deitzen dena gizartea eraldatzea edo horrelako, gizartea eraldatzeko proposamen bat edo horrelako zerbait titulatzen da eta esaten du: "Lana eta bizitza bereizitako bi esparru bezala ulertzeko joera da nagusi gaur egun, baina lanaren lehengaia jendearen bizitza denean, eskemak berrikusteko ordua da. Egoitzetako langile askok nabarmendu dute pertsonekin egiten dutela lan, euren baldintzak hobetuta asko hobetzen da zaintzen duten jendearen bizi kalitate ere".
Sektore konkretu bateko langileek borrokan izandako bizipenak jasotzen saiatu dira liburu honetan, alor konkretu horretatik abiatuta, ordea, mundu osoa jarri daiteke zalantza, emakume langileena ere baden munduan irudikatzen has daiteke, bizitza erdigunean jartzen duen mundu bat eta ni horrekin geratuko naiz, emakume guzti horien borrokarekin.
Zuen baimena grebak egiteko, ez biharko eta besteak, zuen baimena behar ez duten horien irribarrearekin geratuko naiz, eta bihar mugimendu feministaren mobilizaziotara joango zarete eta nik gomendio bat egingo dizuet, joan mobilizazio horietara eta bilatu zaintzaren zutabea, bilatu erresidentziako langileen pankartak eta han esplikatu hemen eman dituzuen azalpenak.